《送戴帅初信州教授》
元代·方回

伏羲之后几万年，尧舜八圣孟一贤。
谁学其学传其传，□明简一生戴先。
上庠文声撑青天，高揭兰闱十名前。
□□只字宫商宣，岂但场屋著祖鞭。
早合玉堂照金莲，□□□衣常退然。
擢第三十二载间，昔日朱颜今苍颜。
逾冠□□□□班，垂迫耳顺犹在閒。
一任金陵绛帐还，近始再调□□山。
得非世道多间关，乍可不仕避险艰。
四男二女膝□环，束修糊口莱衣斑。
我宿冒忝博士官，稠众中□□□□。
□□直上秋天寒，得公老笔不厌看。
雄文两魁□□□，□□柄国韬祸端。
老夫寻遭霜简弹，白首相逢徒□□。
□□□给瓮虀酸，人生出处如此难。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。